ทานยาคุมฉุกเฉินไป 5วันประจำเดือนจะมา สามารถทานยาคุมรายเดือนได้ตามปกติได้เลยมั้ยคะ
สวัสดีค่ะยาคุมฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อนไปได้ แต่ไม่ควรคลาดเคลื่อนไปเกินกว่า 35 วันนับจากครั้งก่อนหากประจำเดือนที่มาตรงตามรอบเดือนมาแล้ว สามารถเริ่มยาคุมแบบแผงรายเดือนได้เลยภายใน 5 วันแรกของการมีรอบเดือน และกินยาต่อเนื่องไปจนหมดแผงยา แต่หากมีเลือดออกมา ไม่แน่ใจว่าเป็นรอบเดือนหรือไม่ ควรจะต้องยืนยันการตั้งครรภ์ให้แน่ชัดด้วย ชุดตรวจครรภ์ทางปัสสาวะให้ผลบวกได้ตั้งแต่ 10-14 วันหลังมีการปฏิสนธิ